Gospina batarija
<s>Gospina batarija glavna je utvrda  koju je sagradila Austrija početkom XIX. st. u gradu Visu i nazvala ju Levarman.</s><s>Kada su Talijani zaposjeli otok preimenovana je u Batteria della Madona, danas se naziva Gospina batarija.</s><s>Utvrda je imala bateriju od osam topova smještenih na visokom nasipu obzidanom kamenim zidom.</s><s>Ispod nasipa su se nalazila skladišta i tamnice.</s><s>U Viškoj bitci 1866. talijanska oklopnjača Formidabile uplovila je u višku luku s još tri manja broda i s utvrdom započela topnički dvoboj koji je završio tako da se je talijanska oklopnjača zapalila i morala se je tako brzo povući da ni sidro nije stigla izvući.</s>

<s>Utvrda je opkoljena jarkom dubokim oko dva metra, a obrambeni zidovi su nakošeni i izgrađeni od obrađenog kamena.</s><s>Ulaz u utvrdu nalazi se s istočne strane, izgrađen je lučno, s bunjasto obrađenim kamenom.</s><s>U utvrdu se ulazilo preko pomičnog drvenog mosta, u prostrano pravokutno dvorište na čijem kraju se nalazi bunar za opskrbu vodom.</s><s>Sa sjeverne strane dvorišta nalazi se visok nasip obzidan visokim kosim zidom nad kojim su nekoć bili smješteni topovi.</s><s>Ispod nasipa je parabolični kameni svod sa skladišnim prostorima i tamnicom.</s><s>S južne strane je glavna zgrada s prizemljem i katom u kojoj su bili smješteni zapovjedništvo otoka i vojarna za časnike i vojnike.</s>

<s>Danas je utvrda kulturno središte otoka u kojemu se održavaju izložbe, kazališne predstave, pjesničke večeri.</s><s>U njoj je smještena Arheološka zbirka Issa, hidroarheološka zbirka, arheološko–etnografska i kulturnopovijesna izložba.</s><s>Izloženi su predmeti vezani uz ribarstvo, brodogradnju, vinogradarstvo, prijevoz robe te suvremenu povijest.</s>

<s>Izvori</s>

<s>Tvrđave u Hrvatskoj
Arheološki muzeji u Hrvatskoj
Pomorski muzeji u Hrvatskoj
Vis (grad)</s>

